钦定古今图书集成/明伦汇编/氏族典/第273卷 > 王士元
## 钦定古今图书集成/明伦汇编/氏族典/第273卷 > 王士元

按《元史王士元传﹕》：士元，字尧佐，恩州人。泰定四年进
士。由棣州判官累迁知磁州，改知濬州。至正十七年，
贼迫濬州，州兵悉溃散。士元坐堂上，顾其子致微使
避贼曰：“吾守臣，居此职也。若可逃生。子侍立不忍去，
贼前问曰﹕：‘尔为谁’？士元叱曰﹕：‘我王知州也’。贼欲缚士
元，士元奋拳殴贼，贼怒，并其子杀之。”